《水调歌头 其十 答黄致斋论学》
明代·夏言

太极原无象，梦觉亦非关。天性浑然心地，定静自能安。

只为一团私欲，便有许多驰逐，长往不知还。洪炉难着雪，点铁要须丹。

叹言湮，嗟教弛，慨经残。可怪支离末学，弃实尚虚闲。

须辨小人君子，方识霸图王道，水火异炎寒。斯文天未丧，万古仰尼山。

作者简介：夏言（1482—1548），字公谨，汉族，江西贵溪人。明正德进士。初任兵科给事中，以正直敢言自负。世宗继位，疏陈武宗朝弊政，受帝赏识。裁汰亲军及京师卫队冗员三千二百人，出按皇族庄田，悉夺还民产。豪迈强直，纵横辩博，受宠升至礼部尚书兼武英殿大学士入参机务，不久又擢为首辅。嘉靖二十七年议收复河套事，被至弃市死。其诗文宏整，又以词曲擅名。有《桂洲集》。